Sarma (ciems)
Sarma ir ciems Ķekavas novada Baldones pagastā. Izvietojusies ziemeļos no Stūru — Dzimtmisas ceļa pagasta rietumos 11,5 km no pagasta centra Baldones, 20 km no novada centra Ķekavas un 35,5 km no Rīgas. Vasarnīcu ciemā 152 apbūves gabali, pastāvīgo iedzīvotāju maz. Dažkārt pie Sarmas pieskaita arī 1 km uz rietumiem esošo Misas vasarnīcu ciemu, kopā ar ko tā tiek uzskatīta par vienu apdzīvoto vietu. Sarmu ar Baldoni, Baldones observatoriju un Rīgu savieno minibuss Nr. 6848 Rīga—Sarma—Baldone.